Diari Oficial de la Generalitat Valenciana


Sumari del DOGV 3137, del 05-12-1997 (1997/12077)

DECRET 287/1997, de 25 de novembre, del Govern Valencià, pel qual s'autoritza la ampliació d'ensenyaments en la Universitat de València-Estudi General.
-------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/11/25/287/dof/vci/html**

### Dades del document

Número de DOGV
:   3137

Data del DOGV
:   05-12-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/12042


Data del document
:   25-11-1997

Organisme emissor
:   Conselleria de Cultura, Educació i Ciència

Tipus de document
:   Decret

3983 DECRET 287/1997, de 25 de novembre, del Govern Valencià, pel qual s'autoritza la ampliació d'ensenyaments en la Universitat de València-Estudi General. [97/X12243]
  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en l'article 35 que correspon a la Generalitat Valenciana la competència plena en la regulació i l'administració de l'ensenyament en tots els nivells i els graus, les modalitats i les especialitats, sense perjudici de la que correspon a l'Estat.
  
La Llei Orgànica 11/1983, de 25 d'agost, de Reforma Universitària, especifica les competències que corresponen a les comunitats autònomes en relació amb les universitats.
  
El Reial Decret 2.633/1985, de 10 de novembre, sobre traspàs de serveis de l'administració de l'Estat a la Generalitat Valenciana en matèria d'universitats, estableix en l'annex I.B).2.a) que la Generalitat Valenciana assumeix la competència de la creació, la supressió, l'adscripció i la integració de les facultats, escoles tècniques, escoles universitàries i altres centres universitaris la creació dels quals no correspon a la universitat.
  
El Reial Decret 557/1991, de 12 d'abril, sobre creació i reconeixement d'universitats i centres universitaris, en l'article 16 estableix els requisits necessaris per a l'ampliació d'ensenyaments conduents a l'obtenció de títols oficials.
  
De conformitat amb dit Reial Decret, el Consell Social de la Universitat de València, en la seua sessió de 30 de maig de 1994, va proposar la implantació dels ensenyaments que fa referència aquest Decret.
  
El Consell Interuniversitari de la Comunitat Valenciana, en la seua reunió de data 19 de juliol de 1994, conegué la sol·licitud de la Universitat de València, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de la Generalitat Valenciana, de Coordinació Interuniversitària de la Comunitat Valenciana.
  
El Consell d'Universitats, en data 4 de maig de 1995, emeté informe favorable amb relació amb la proposta formulada per la Universitat de València.
  
Per tot això, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 25 de novembre de 1997,
  
DECRETE
  
Article únic
  
S'autoritza la implantació i la posada en funcionament en la Universitat de València-Estudi General dels ensenyaments conduents a l'obtenció del títol oficial de llicenciat en Ciència i Tecnologia dels Aliments, que organitzarà la Facultat de Farmàcia.
  
DISPOSICIONS FINALS
  
Primera
  
Es faculta al conseller de Cultura, Educació i Ciència per a dictar les disposicions necessàries per a l'aplicació i l'execució del que disposa aquest decret.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 25 de novembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI